
Preacuviosului cin monahal, Preacucernicului cler 

ŞI PREAIUBIŢILOR CREDINCIOŞI DIN CUPRINSUL PATRIARHIEI ROMÂNE, " 

Har, bucurie şi pace de la Dumnezeu Tatăl, Fiul şi Sfântul Duh, 
iar de la noi părinteşti binecuvântări! 


Cinstiţi slujitori ai Sfintelor Altare, 

Iubiţi fraţi ţi surori intru Domnul, 

rnVŢe aflăm, din punct de vedere liturgic, într-o perioadă de o profundă şi 
X\uimitoare frumuseţe duhovnicească. Este vremea Postului Mare, în 
care ne stmduim, fiecare după putinţa noastră, să recâştigăm ceea ce am pierdut 
prin acceptarea păcatului în viaţa noastră. Adică, starea de rai, de har şi de puri¬ 
tate a inimii, dobândite plenar şi real în Taina Sfântului Botez şi actualizate per¬ 
manent prin celelalte Taine ale Bisericii Ortodoxe. 

Rostul adânc al Postului Mare constă într-o călătorie ascetică, timp de patru¬ 
zeci de zile, ca renunţare radicală la păcate prin Taina Spovedaniei, şi într-o cumi¬ 
necare cât mai deasă şi conştientă cu Trupul şi Sângele Domnului, lisus Hristos 
Cel răstignit şi înviat. Care a biruit păcatul, iadul şi moartea şi ne-a făcut părtaşi 
luminii celei neînserate şi vieţii celei veşnice. 

După o săptămână de post şi rugăciune intensă, Biserica ne oferă prilejul bine¬ 
cuvântat de a medita asupra semnificaţiilor pe care le cuprinde duminica de astăzi, 
numită a Ortodoxiei. Este duminica în care suntem chemaţi să conştientizăm, în 
chip smerit şi demn, identitatea, unitatea şi actualitatea credinţei noastre. 

A fi ortodox nu înseamnă numai apartenenţa formală la o instituţie religioasă, 
ci înseamnă mai ales un mod de viaţă întrupat în tradiţia dogmatică, liturgică şi 
filantropică a Bisericii Ortodoxe. înseamnă dreaptă credinţă, dreaptă vieţuire şi 
dreaptă făptuire. Ortodoxia este acea frumuseţe despre care vorbeşte unul dintre 
importanţii teologi ai veacului 20 în următoarele cuvinte: „Da, există o frumu¬ 
seţe deosebită, spirituală, care, neputând fi prinsă în formule logice, este în ace- 

laşi timp singura cale adevărată care ne permite să definim ce este şi ce nu este 
ortodox. Cunoscătorii acestei frumuseţi sunt părinţii duhovniceşti, maeştrii în 
«arta artelor», cum numesc asceza Sfinţii Părinţi. Aceştia, ca să spunem aşa, «au 
căpătat îndemânare» în ceea ce priveşte discernerea valorii vieţii duhovniceşti. 
Gustul ortodox, forma ortodoxă se simt, dar nu pot fi supuse calculului aritme¬ 
tic; Ortodoxia se vădeşte, nu se dovedeşte. Iată de ce pentru oricine doreşte să 
înţeleagă Ortodoxia, nu există decât o singură cale: experienţa ortodoxă directă’^. 

Ortodoxia este „sarea pământului” (Matei 5, 13), despre care ne vorbeşte 
Domnul lisus Hristos în Evanghelie. Este plinătatea adevărului şi integritatea 
vieţii omului. Ortodoxia este, în acelaşi timp, dreaptă credinţă şi dreaptă vieţui¬ 
re. Ea este viaţa lui Hristos prezentă şi lucrătoare în viaţa creştinului ortodox 
evlavios (cf. Galateni 2, 20, Coloseni 3, 3). Această trăire în duhul lui Hristos se 

vede mai ales în vieţile sfinţilor. 

> > 

Iubiţi fii ţi fiice duhovniceştii 

Această frumuseţe a adevărului credinţei si a sfinţeniei vieţii creştine o cele- 
> > > > > > 

brăm în duminica de astăzi. Geneza acestei sărbători are în spatele ei lupta dog¬ 

matică şi duhovnicească de peste un secol (726-843) a cinstitorilor sfintelor icoa¬ 
ne cu cei care denigrau şi dispreţuiau sfintele icoane, numiţi iconoclaşti. 

începând cu împăratul Leon al IlI-lea Isaurul (717-741), iconoclasmul a 
devenit politica religioasă oficială a curţii imperiale din Constantinopol, ceea ce 
a determinat reacţia apologetică foarte promptă şi articulată a Sfântului loan 
Damaschin (675-749), care redactează Trei tratate împotriva iconoclastilori fun¬ 
damentând realitatea şi sensul icoanei pe adevărul dogmatic al întrupării Fiului 
veşnic al lui Dumnezeu. Astfel, Sfântul loan Damaschin afirmă că icoana este 
imaginea care reprezintă natura umană văzută a Fiului lui Dumnezeu cel nevă¬ 
zut: „Odinioară - spune el - Dumnezeu cel necorporal şi jară de formă nu era 
zugrăvit deloc. Acum, însă, prin faptul că «Dumnezeu S-a arătat în trup», fac icoa¬ 
na chipului văzut al lui Dumnezeu. Nu mă închin materiei, ci mă închin 
Creatorului materiei. Creatorului Care S-a jacutpentru mine materie şi a primit să 
locuiască în materie şi a săvârşit prin materie mântuirea mea. Nu voi înceta a cinsti 
materia prin care s-a săvârşit mântuirea mea (...). Nu defăimăm materia, căci nu 
este nevrednică de cinste'^. 

* Pavel Florenski, Stâlpul fi Temelia Adevărului. încercare de teodicee ortodoxă în douăsprezece 
scrisori, în româneşte de Emil lordache, pr. Iulian Friptu şi pr. Dimitrie Popescu, studiu introductiv de 
diac, loan I, Ică jr., Iaşi, Editura Polirom, 1999, p. 12. 

2 Sfântul loan Damaschin, Cele trei tratate contra iconoclaştilor (I, 16), traducere din limba grea¬ 
că veche, introducere şi note de Pr, Dumitru Fccioru, Bucureşti, Editura Institutului Biblic şi de 
Misiune Ortodoxă, 2016, pp. 65-66. 

Sinodul al Vll-lea Ecumenic din septembrie-octombrie 7S7 z pus capăt 
unui lung şir de persecuţii şi exiluri pentru cei care cinsteau icoanele. Artizanii 
acestui moment de restaurare a cinstirii icoanelor au fost împărăteasa Irina (752-802) 
şi patriarhul Tarasie al Constantinopolului. Având drept temei tradiţia biblică şi 
patristică, prin definiţia dogmatică a acestui Sinod s-a stabilit că, după cum este 
cinstită Sfanta Cruce, trebuie cinstite şi Sfintele Icoane: „ca asemenea modelului 
cinstitei şi de viaţă făcătoarei Cruci, tot aşa să fie înălţate cinstitele şi sfintele icoane, 
fie din culori sau din mozaic sau din orice alt material potrivit, în sfintele lui 
Dumnezeu Biserici, pe sfintele vase, pe sfintele veşminte, pe ziduri şi pe lemn, în case 
şi lângă drumuri; şi anume icoana Domnului şi Dumnezeului şi Mântuitorului nos¬ 
tru lisus Hristos şi a Preacuratei Stăpânei noastre. Sfintei Născătoare de Dumnezeu, 
cinstiţilor îngeri şi tuturor sfinţilor şi cuvioşilor bărbaţi’^. 

Liniştea ortodocşilor cinstitori ai sfintelor icoane nu a durat mult, deoarece 
a fost tulburată odată cu încoronarea împăratului iconoclast Leon Armeanul, 
care a împărăţit între anii 813-820. Rezistenţa teologică împotriva iconoclaştilor 
din această perioadă a fost asumată de către Sfântul Teodor Studitul (759-826), 
care a lămurit temeiul hristologic al cinstirii icoanelor în cuvinte simple: „Ştim 
că Fiul lui Dumnezeu, jacându-Se om cu adevărat, a fost asemenea nouă în toate. 
Şi fiindcă omul poate fi zugrăvit, asta înseamnă că şi Hristos poate fi zugrăvit. Iar 
icoana zugrăvită ne este lumină sfântă, amintire mântuitoare nouă celor ce II vedem 
născându-Se, botezându-Se, săvârşind minuni, răstignindu-Se, îngropându-Se, înviind 
şi înălţându-Se la cer, nerătăcind că acestea nu ar fi aşa, conlucrând cu privirea la con¬ 
templarea minţii şi susţinând prin amândouă credinţa în taina mântuirii”^. 

Victoria definitivă a cinstirii Sfintelor Icoane a fost stabilită după aproape treizeci 
de ani de prigoană şi denigrare din partea iconoclaştilor faţă de acestea. Astfel, în prima 
duminică a Postului Mare, 11 martie 843, împărăteasa Teodora şi de curând alesul 
patriarh al Constantinopolului, Metodie (843-847), susţinuţi de poporul ortodox, în 
urma unei întruniri teologice despre cinstirea icoanelor, care a avut loc cu câteva zile 
înainte, au mers împreună în procesiune triumfală de la Biserica Vlaherne la Catedrala 
Sfânta Sofia, proclamând, în mod oficial şi definitiv, cultul Sfintelor Icoane. Astfel, 
începând cu anul 843, prima Duminica din Postul Mare a devenit pentru întrea¬ 
ga Biserica Ortodoxa ziua de amintire a victoriei credinţei ortodoxe asupra tutu¬ 
ror ereziilor, rostindu-se, în chip solemn, de pe soleea catedralei Sfintei Sofia, la 
sfârşitul Sfintei şi Dumnezeieştii Liturghii, Sinodiconul Ortodoxiei, care conţine acla¬ 
maţii la adresa apărătorilor dreptei credinţe şi anateme la adresa ereticilor. 

3 Pr, Sorin Şelani (coordonator), Hotărârile dogmatice ale celor şapte Sinoade Ecumenice, 
Bucureşti, Editura Basilica, 2018, p. 553. 

4 Sfântul Teodor Studitul, Refutatio peom. Iconom., P.G. 99, col. 456, apud Pr. Dumitru Stăniloae, 
Hristologie şi iconologie în disputa din secolele VIIl-IX, în învăţătura despre Sfintele Icoane, refiectată în 
teologia ortodoxă românească. Studii şi articole (I), Bucureşti, Editura Basilica, 2017, p. 244. 


3 




Dreptcredincioşi creştini» 

Duminica Ortodoxiei ne descoperă un adevăr esenţial al vieţii noastre creşti¬ 
ne: Duninezeu-Fiul Se face om din iubire desăvârşită faţă de noi, asumându-Şi 
firea noastră cu toate trăsăturile ei specifice, în afară de păcat. Astfel, Hristos, aşa 
cum spune Sfiintul Maxim Mărturisitorul, „ni Se dăruieşte pe Sine nouă, oameni¬ 
lor, ca tntipărire a virttiţii şi ca icoană vie a bunăvoirii şi iubirii faţă de El şi între 
noi, spfY a-i îndupleca pe toţi pentru a răspunde la feV*^. Deci, înomenirea Fiului 
veşnic al lui Dumnezeu are ca scop unirea omului cu Dumnezeu pentru a 
dobândi viaţa veşnică. Prin urmare, ca şi Sfânta Evanghelie, icoana ne dezvăluie 
iubirea lui Dumnezeu pentru toţi oamenii. In acest sens, Sfântul loan 
Damaschinul spune: „ Ceea ce este cartea pentru ştiutorii de carte, aceea este icoana 
pentru neştiutorii de carte. Şi ceea ce este cuvântul pentru auz, aceea este icoana pen¬ 
tru văz, căci cu ajutorul minţii ne unim cu icoana 

Sfanţul Apostol Pavel îl numeşte pe Hristos „chipul lui Dumnezeu celui 
nevăzut” (Coloseni 1,15) pentru noi, cei care am fost creaţi „după chipul şi ase¬ 
mănarea lui Dumnezeu” 1, 26), adică după prototipul nostru. Care este 

Hristos. El este icoana lui Dumnezeu cel nevăzut, iar noi suntem configuraţi 
duhovniceşte după această Icoană, adică după chipul lui Hristos. 

în acest sens. Sfântul Teodor Studitul precizează că cinstirea icoanei lui 
Hristos se îndreaptă către Persoana lui Hristos, nu către materia icoanei Lui: 
„Icoana lui Hristos nu este altceva decât Hristos, evident afară de diferenţa de sub¬ 
stanţă, cum s-a arătat deja de mai multe ori. De aceea şi închinarea ei este o închi¬ 
nare la Hristos, întrucât nu e închinat ceva din materia icoanei, ci numai Hristos 
Cel asemănat în ea. Iar cele ce au o singură asemănare au şi o singură închinare’^. 

întrucât noi, oamenii, suntem creaţi după chipul lui Hristos, în tot ceea ce 
facem trebuie să fim în legătură cu prototipul nostru, adică să luăm aminte la 
Evanghelia lui Hristos şi la modul de vieţuire al lui Hristos, să împlinim porun¬ 
cile iubirii lui Hristos şi să ne împărtăşim cu Trupul şi Sângele Lui. Doar în felul 
acesta devenim icoane vii şi sfinţite ale lui Dumnezeu. 

Din păcate, nu reuşim întotdeauna să respectăm pe semenii noştri ca fiind 
şi ei „după chipul lui Dumnezeu”, adică sunt icoane vii ale lui Hristos. De ce? 
Pentru că suntem captivi, fără niciun simţ critic, civilizaţiei vizualului artificial, 
considerând că imaginea exprimă adevărul. Putem constata foarte uşor că trăim 

5 Sfântul Maxim Mărturisitorul, A aceluiaşi către loan Cubicularul. Scrisoare de recomandare 
(44), în Scrieri şi epistole hristologice şi duhovniceşti, traducere din limba greacă veche, introducere şi 
note de Preotul Profesor Dumitru Stăniloae, Bucureşti, Editura Institului Biblic şi de Misiune 
Ortodoxă. 2012, p, 261. 

^ Sfântul loan Damaschin, op.cit. (I, 17), p. 68. 

^ Teodor Studitul, In apărarea sfintelor icoane. Do.sarul unei rezistenţe teologice. Antiteticul IU 
(14), studiu introductiv şi traducere de diac. loan 1. Ică jr. Sibiu, Editura Deisis, p. 291. 

în era videocraţiei, când „cuvântul e detronat de imagine”^. Cu cât suntem astăzi 
invadaţi de mai multe imagini trecătoare, fugitive, cu atât sărăceşte conţinutul 
comunicării, al comuniunii dintre oameni. Totul devine imagine a materialului 
limitat şi efemer, adică ne „informăm văzând\ fără să mai realizăm că „imaginile 
pot înşela mai mult decât cuvintele” şi că „pentru omul văzător (şi numai atât) 
nevăzutul nu există”‘^. De aceea, o imagine proprie, o fotografie a sinelui devine 
pentru mine un idol: o postez pe toate reţelele de socializare, aştept cu nerăbdare 
să fie cât mai distribuită şi mai apreciată, ceea ce coincide cu faptul de a mă afir¬ 
ma între ceilalţi. Postez cât mai multe fotografii, deci exist. Important este să fiu 
văzut de către alţii, nu să fiu privit în mod personal de ochii celorlalţi. De aici 
începe să se nască idolatria^îmi place să fiu adulat, apreciat în funcţie de imagi¬ 
nile pe care vreau eu să le selectez şi să le livrez în spaţiul public şi care s-ar putea 
să nu exprime de fapt cine sunt eu cu adevărat dincolo de imaginea exterioară. 

Intr-un asemenea context. Duminica Ortodoxiei, a comuniunii icoanelor 
sfinte, este mai mult decât actuală, deoarece icoana sfântă trimite spre o persoană 
sfântă veşnic vie. Doar prin prisma icoanei sfinte, imaginea sau civilizaţia vizua¬ 
lului se poate elibera de autosuficienţă, narcisism şi materialism opac. Deoarece 
adevăratul rost al icoanei nu este ca să o vedem, transformând-o într-un obiect 
de contemplaţie estetică, ci să ne ajute ca să trăim în prezenţa lui Dumnezeu şi 
a sfinţilor, noi dorim să fim văzuţi, ascultaţi si iubiţi de Dumnezeu cel veşnic si 
de toti sfinţii lui Dumnezeu, nu doar de oameni trecători si schimbători. 

Pe de altă parte, când îl înţelegem pe omul de lângă noi ca fiind icoana sau 
chipul lui Dumnezeu, atunci nu ne mai permitem imaturitatea spirituală de a-1 
calomnia, de a-1 dispreţul, de a-1 înşela, de a-1 discredita, de a-1 judeca, ci îl iubim 
cu nădejdea vindecării lui sufleteşti, aşa cum Hristos ne-a iubit, în mod unic şi 
plenar, pe Cruce şi ne-a fecut părtaşi slavei învierii Sale. Numai o asemenea per¬ 
spectivă ne va ajuta să înţelegem că icoana „sfinţeşte vremurile şi locurile; dintr-o 
locuinţă, ea face o biserică; din viaţa lăuntrică a unui credincios, o viaţă în perma¬ 
nentă stare de rugă, liturghie interiorizată şi neîntreruptă”^^. 

Dreptmâritori creştini, 

Aşa cum ştiţi, a devenit o tradiţie de împreună-ajutorare statornică, înce¬ 
pând cu această primă duminică din Post, Duminica Ortodoxiei, organizarea 

* Giovanni Sartori, Homo videns. Imbecilizarea prin televiziune şi post-gândirea, traducere din 
italiană de Mihai Elin, Bucureşti, Editura Humanitas, 2005, p. 11. 

^ Ihidem, pp. 25, 54, 66. 

Sorin Dumitrescu, Noi şi Icoana (1). 31+1 iconologii pentru invâţarea icoanei. Bucureşti, 
Editura Fundaţia Anasta.sia, 2010, p. 59; „O icoană a cărei asemănare nu trimite la prototip, ci la ca 
însăşi, este idol, iar cinstirea acestuia devine automat blasfem”. 

• • Paul Evdokimov, Arta icoanei - o teologie a frumuseţii (colecţia „Artă şi Religie” 1), traducere 
de Grigore Moga şi Petru Moga, Bucureşti, Editura Meridiane, 1993, p. 155. 

unei colecte pentru Fondul Central Misionar în vederea susţinerii proiectelor 
pastorale, misionare şi social-Pilantropice ale Bisericii Ortodoxe Române. De 
aceea, vă îndemnăm cu toată dragostea, ca fiecare „să dea cum socoteşte cu inima 
say nu cu pătrre de rău, sau de silă, căci Dumnezeu iubeşte pe cel care dă cu voie 
bună”{l Corinteni 9, 7), sprijinind, prin obolul dumneavoastră, lucrarea misio- 
nană a parohiilor izolate, în care locuiesc doar oameni în vârstă, a mănăstirilor 
sărace şi a eparhiilor din ţară şi din diaspora, cu posibilităţi financiare precare, 
care au nevoie de lăcaşe de cult în vederea păstrării identităţii de credinţă şi de neam, 
pentru at, în felul acesta, după cum ne spune Sfântul Apostol Pavel, „să putem să 
aducem mângâw'e şi noi celor care se află în tot necazul” (2 Corinteni 1,4). 

îi mulţumim Domnului pentru toate binefacerile Sale revărsate peste noi şi 
ne rugăm să ne ajute să trăim Postul Sfintelor Paşti ca un urcuş duhovnicesc spre 
unirea cu Hristos Cel răstignit şi înviat. în încheiere, vă îndemnăm folosind cu- 
\Tinrele Sfentului Apostol Pavel: „fraţibr, bucuraţi-vă! Desăvârşiţi-vă, aduceţi-vă 
mângâiere, fiţi uniţi în cuget, trăiţi în pace, şi Dumnezeul dragostei şi al păcii va fi 
cu voi. îmbrăţişaţi-vă unii pe alţii cu sărutare sfântă. Harul Domnului nostru lisus 
Hristos şi dragostea lui Dumnezeu şi împărtăşirea Sfântului Duh să fie cu voi cu 
toţi” {2 Corinteni 13, 11-13). 


Preşedintele Sfântului Sinod al Bisericii Ortodoxe Române 

> 

t D anIE L 

Arhiepiscopul Bucureştilor, 

Mitropolitul Munteniei şi Dobrogei, 

Locţiitorul tronului Cezareei Capadociei şi 
Patriarhul Bisericii Ortodoxe Române 


t Teofan 

Arhiepiscopul Iaşilor 
şi Mitropolitul Moldovei 
şi Bucovinei 

t Andrei 

Arhiepiscopul Vadului, Feleacului 
şi Clujului şi Mitropolitul Clujului, 
Maramureşului şi Sălajului 

t loan 

Arhiepiscopul Timişoarei 
şi Mitropolitul Banatului 


t Laurentiu 

Arhiepiscopul Sibiului 
şi Mitropolitul Ardealului 


t Irineu 

Arhiepiscopul Craiovei 
şi Mitropolitul Olteniei 

t Petru 

Arhiepiscopul Chişinăului, 
Mitropolitul Basarabiei 
şi Exarh al Plaiurilor 


6 




t losif f Serafim 

Arhiepiscopul Ortodox Român Arhiepiscopul Ortodox Român 

al Europei Occidentale al Germaniei, Austriei 

şi Mitropolitul Ortodox Român al şi Luxemburgului şi Mitropolitul 

Europei Occidentale şi Meridionale Ortodox Român al Germaniei, Europei 

Centrale şi de Nord 

t Nicolae 

Arhiepiscopul Ortodox Român 
al Statelor Unite ale Americii şi 
Mitropolitul Ortodox Român al 
celor două Americi 

t Nifon 

Mitropolit onorific. 
Arhiepiscopul Târgoviştei 
şi Exarh Patriarhal 

t Teodosie 

Arhiepiscopul Tomisului 

t Pimen 

Arhiepiscopul Sucevei şi Rădăuţilor 

t Irineu 

Arhiepiscopul Alba luliei 

t Varsanufie 
Arhiepiscopul Râmnicului 

tloachim 

Arhiepiscopul Romanului 
şi Bacăului 

t Calinic 

Arhiepiscopul Argeşului 
şi Muscelului 

t Ciprian 

Arhiepiscopul Buzăului şi Vrancei 

t Casian 

Arhiepiscopul Dunării de Jos 

t Timotei 

Arhiepiscopul Aradului 

t Ignatie 

Episcopul Huşilor 

t Lucian 

Episcopul Caransebeşului 

t Sofronie 

Episcopul Ortodox Român 
al Oradiei 

t Iustin 

Episcopul Ortodox Român 
al Maramureşului şi Sătmarului 

t Nicodim 

Episcopul Severinului şi Strehaiei 

t Antonie 

Episcopul de Bălţi 

t Veniamin 

Episcopul Basarabiei de Sud 

t Vincenţiu 

Episcopul Sloboziei şi Călăraşilor 

t Andrei 

Episcopul Covasnei şi Harghitei 


t Galaction 
Episcopul Alexandriei 


t Ambrozie 
Episcopul Giurgiului 



t Sebastian 

Episcopul Slatinei şi Romanaţilor 

t Petroniu 
Episcopul Sălajului 

t Siluan 

Episcopul Ortodox Român 
al Ungariei şi Locţiitor al Episcopiei 
Daciei Felix 

t Timotei 

Episcopul Ortodox Român 
al Spaniei şi Portugaliei 

t Mihail 

Episcopul Ortodox Român 
al Australiei şi Noii Zeelande 

t Varlaam Ploieşteanul 

Episcop-vicar patriarhal 

t Timotei Prahoveanul 

Episcop-vicar 

al Arhiepiscopiei Bucureştilor 

t Ilarion Făgărăşeanul 

Episcop-vicar 
al Arhiepiscopiei Sibiului 

t Paisie Lugojeanul 
Episcop-vicar 

al Arhiepiscopiei Timişoarei 

